**YHTEISTYÖSOPIMUS**

1. **Sopijapuolet**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nimi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sähköposti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (puhelinnumero)

(jäljempänä *Urheilija)*

*ja*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (yritys)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (y-tunnus)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (osoite)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (yhteyshenkilö)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (yhteyshenkilön sähköposti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (yhteyshenkilön puh.nro.)

(jäljempänä *Yhteistyökumppani)*

*ja*

Suomen Hiihtoliitto ry

Valimotie 10, 00380 HELSINKI

*Urheilija* ja *Yhteistyökumppani* jäljempänä yhdessä *Osapuolet.*

1. **Sopimuksen tarkoitus**

Sopimuksen tarkoituksena on Urheilijan taloudellinen tukeminen Yhteistyökumppanin saamaa markkinointiviestinnällistä ja muuta liiketoiminnallista hyötyä vastaan tämän sopimuksen mukaisesti. Yhteistyökumppani saa Urheilijan kautta näkyvyyttä ja Urheilija saa tästä vastineeksi taloudellista tukea sopimuksen määrittelemällä tavalla. Osapuolet sitoutuvat tämän sopimuksen mukaisesti toimimaan sopimuksen tarkoittamalla tavalla yhteistyössä.

1. **Sopimuksen voimassaolo**

Tämä sopimus on voimassa \_\_\_.\_\_\_.20 \_\_ - \_\_\_.\_\_\_.20 \_\_.

Sopimusta voidaan jatkaa optiona \_\_\_.\_\_\_.20\_\_ - \_\_\_.\_\_\_.20\_\_. Osapuolet sopivat option käyttämisestä ja sopimuksen voimassaolon jatkamisesta yhteisellä päätöksellä ennen sopimuksen voimassaolon päättymistä. Sopimus pysyy voimassa samansisältöisenä sovitun optioajanjakson ajan.

1. **Urheilijan velvollisuudet**

Urheilija sitoutuu toimimaan Yhteistyökumppanin markkinoinnin edistämiseksi siten kuin siitä on tässä yhteistyösopimuksessa erikseen sovittu.

Urheilija sitoutuu kilpaillessaan kantamaan urheiluasussaan Yhteistyökumppanin mainosta siinä laajuudessa kuin kansallisen lajiliiton ja kansainvälisen lajiliiton sekä Suomen Olympiakomitean ja Kansainvälisen Olympiakomitean sääntöjen ja määräysten mukaan on mahdollista.

Kilpailutilanteiden lisäksi Urheilija sitoutuu pitämään Yhteistyökumppanin mainosta vapaa-ajan asussaan esiintyessään julkisuudessa, kuten vapaa-ajalla tehdyissä kuvauksissa tai haastatteluissa taikka harjoittelutilanteissa.

Urheilija toimittaa Yhteistyökumppanille erikseen sovittuun ajankohtaan mennessä graafisen suunnitelman mainoksen tai mainosten, mikäli mainoksia on useampia kuin yksi, sijoittelusta urheiluasuun.

Urheilija on Yhteistyökumppanin käytettävissä sopimuksen voimassaoloaikana \_\_\_\_ kertaa erilaisissa markkinointi- ja myynninedistämistehtävissä. Osapuolet sitoutuvat sopimaan tehtävien ajankohdista siten, että nämä tehtävät eivät häiritse urheilijan harjoittelu- ja kilpailuohjelman toteuttamista. Osapuolet sopivat markkinointi- ja myynninedistämistehtävien päivämäärän vähintään \_\_\_\_ kuukautta ennen mainittua tehtävää tai tapahtumaa.

Kilpaillessaan lajiliiton valitsemana edustajana olympia-, maailmanmestaruus-, Pohjoismaiden mestaruus- tai maailmancupkilpailuissa taikka muissa vastaavanlaisissa kilpailuissa Urheilija on velvollinen noudattamaan tämän sopimuksen ehtoja vain siinä tapauksessa, että kansallisen tai kansainvälisen lajiliiton, Suomen Olympiakomitean taikka Kansainvälisen Olympiakomitean säännöksiä ja määräykset sen sallivat.

Yhteistyökumppanin näkyvyydestä Urheilijan urheiluasussa sovitaan tarkemmin liitteen \_\_\_\_ mukaisesti.

1. **Urheilijan oikeudet**

Urheilijalla on oikeus saada Yhteistyökumppanilta korvaus yhteistyöstä kohdan 8 mukaisesti.

Urheilijalla on kohdan 8 mukaisen korvauksen lisäksi oikeus saada päiväraha ja kilometrikorvaus matkalaskua vastaan osallistumisestaan kohdan 4 mukaisiin markkinointi- ja myynninedistämistehtäviin. Päivärahan ja kilometrikorvausten määräytymisperusteista säädetään tarkemmin valtiovarainministeriön antamassa valtion matkustussäännössä 1a/2015.

1. **Yhteistyökumppanin oikeudet**

Yhteistyökumppani saa tämän sopimuksen mukaisesti näkyvyyden Urheilijan urheiluasussa.

Yhteistyökumppani saa lisäksi näkyvyyden Urheilijan vapaa-ajan asussa silloin, kun urheilija esiintyy julkisuudessa, kuten vapaa-ajalla tehdyissä kuvauksissa tai haastatteluissa taikka harjoittelutilanteissa.

Yhteistyökumppanilla on oikeus Urheilijan nimen, kuvan, lausuntojen ja äänen käyttöön omissa tai omistamiensa yritysten kanssa tuotetuissa markkinointimateriaaleissa ja mainoskampanjoissa tämän sopimuksen voimassaoloaikana. Yhteistyökumppani vastaa täysin materiaalin tuotantokustannuksista. Nimen, kuvan ja äänen käyttämisestä markkinoinnissa sovitaan tarkemmin liitteen \_\_ mukaisesti.

Yhteistyökumppanilla on oikeus käyttää Urheilijaa \_\_\_\_ kertaa sopimuksen voimassaoloaikana erilaisissa markkinointi- ja myynninedistämistehtävissä. Tehtävistä sovitaan siten, että ne eivät häiritse Urheilijan harjoitus- ja kilpailusuunnitelman toteuttamista.

1. **Yhteistyökumppanin velvollisuudet**

Yhteistyökumppani maksaa Urheilijalle tämän sopimuksen perusteella korvausta yhteistyöstä kohdan 8 mukaisesti.

Käyttäessään Urheilijan nimeä, kuvaa tai ääntä myynninedistämistoimissa Yhteistyökumppani sitoutuu noudattamaan kansallisen lajiliiton, kansainvälisen lajiliiton, Suomen Olympiakomitea ja Kansainvälisen Olympiakomitean säännöksiä ja määräyksiä.

1. **Korvaus**

Yhteistyökumppani maksaa Urheilijalle tämän sopimuksen mukaisesti \_\_\_\_\_\_\_\_\_\_ euroa.

Urheilijall~~a~~ ei ole oikeutta laskuttaa Yhteistyökumppania muista kuluista ja kustannuksista kuin niistä, joista tässä sopimuksessa on sovittu. Urheilija vastaa korvaustuloon liittyvistä mahdollisista veroseuraamuksista.

Korvaussumma erääntyy Yhteistyökumppanin maksettavaksi seuraavasti:

 \_\_\_.\_\_\_.20 \_\_ \_\_\_\_\_\_\_ euroa

Yhteistyökumppani maksaa korvaussumman erät Suomen Hiihtourheilun Kannatussäätiön valmennusrahaston tilille Nordea FI92 1012 3000 2101 77.

Maksun viitteenä on mainittava urheilijan nimi ja tai urheilijanumero.

Yhteistyökumppania laskutetaan yllämainitun maksuaikataulun mukaisesti laskutusosoitteella:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Sopimuserimielisyyksien ratkaiseminen ja sovellettava laki**

Osapuolet sitoutuvat ratkaisemaan tähän sopimukseen liittyvät erimielisyydet yhteisymmärryksessä keskinäisin neuvotteluin. Sopimukseen sovelletaan Suomen lakia.

1. **Sopimuksen muuttaminen**

Kaikki muutokset ja lisäykset tähän sopimukseen on tehtävä kirjallisesti ja osapuolten yhteisellä päätöksellä. Muutokset ja lisäykset tulevat osapuolia sitovaksi, kun kumpikin osapuoli on allekirjoituksellaan vahvistanut ne.

1. **Sopimuksen purkaminen**

Yhteistyökumppanilla on oikeus purkaa tämä sopimus välittömin oikeusvaikutuksin, mikäli Urheilija

1. rikkoo voimassaolevia urheilun antidopingsäännöstöjä siten, että Urheilija tuomitaan dopingin vuoksi kilpailukieltoon, joka mahdollisen valituksenkin jälkeen jää voimaan,
2. rikkoo muita urheilun eettisiä säännöstöjä tai
3. urheilija lopettaa kilpauransa sopimuksen voimassaoloaikana.

Mikäli Yhteistyökumppani purkaa sopimuksen Urheilijasta johtuvasta syystä, Urheilija on velvollinen palauttamaan Yhteistyökumppanille viimeisimmän saamansa rahasuorituksen.

Urheilijalla on oikeus purkaa tämä sopimus välittömin oikeusvaikutuksin, mikäli Yhteistyökumppani on jättänyt tässä sopimuksessa määrittelyt velvoitteensa täyttämättä.

1. **Luottamukselliset tiedot**

Kaikki osapuolen toiselta osapuolelta saamat tiedot riippumatta siitä, onko ne saatu suullisessa, kirjallisessa tai elektronisessa muodossa, ovat luottamuksellisia.

Kukin osapuoli sitoutuu pitämään luottamukselliset tiedot salassa, olemaan luovuttamatta luottamuksellisia tietoja kolmansille sekä olemaan käyttämättä luottamuksellisia tietoja muuhun tarkoitukseen kuin tämän sopimuksen mukaisten oikeuksiensa ja velvoitteidensa täyttämiseen.

1. **Liitteet**

Tähän sopimukseen kuuluvat seuraavat liitteet:

1. Yhteistyökumppanin näkyvyys Urheilijan urheiluasussa
2. Urheilijan nimen, kuvan ja äänen käyttäminen Yhteistyökumppanin markkinointitoiminnassa

Mikäli tämä sopimus ja sen liitteet ovat ristiriidassa keskenään, sovelletaan ensisijaisesti sopimustekstiä.

Tätä sopimusta on laadittu kolme samasanaista kappaletta, yksi kullekin osapuolelle.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**Urheilija** **Yhteistyökumppani**  **Suomen Hiihtoliitto ry**

[Nimi] [Yritys] Mika Kulmala

 Toiminnanjohtaja